**Koostööleping**

Lepingu pooled: Eesti Vabariigist Järva vald ja Soomest Ilmajoki vald

**Koostöö suunad:**

* roheline tulevik;
* keskkond (ärikeskkond, elukeskkond, kogukond);
* turism;
* uuenduslikud lahendused;
* halduskogemuste vahetus.

**Lepingu sisu:**

Käesoleva lepingu allkirjastamisega võtavad Järva vald ja Ilmajoki vald endale järgmised õigused ja kohustused:

* õppida üksteiselt ja vahetada kogemusi kohaliku elu kõigil tasanditel;
* aidata kaasa ühisprojektide käivitamisele ning kohalikele elanikele, organisatsioonidele ja ettevõtjatele piiriüleses tegevuses osalemise võimaldamisele tänases Euroopas;
* toetada kahe riigi sõpruse arengut läbi kultuuri-, spordi-, sotsiaal-, turismi-, haridus- ja majandustegevuse;
* korraldada regulaarseid omavahelisi kohtumisi, et arendada suhteid kahe omavalitsuse asutuste, organisatsioonide ja inimeste vahel.

Järva ja Ilmajoki valla ühine soov on tihendada sõprust ja laiendada omavahelisi sidemeid, et aidata kaasa püsivale rahule Euroopas.

Seda sõpruslepingut saab vastastikusel kokkuleppel muuta. Muudatused peavad olema mõlema poole poolt heaks kiidetud. Pooled teavitavad teineteist viivitamatult nende õigusaktide muudatustest, mis võivad mõjutada käesoleva Lepingu täitmist.

Lepingule kirjutavad alla mõlemad pooled.